Diari Oficial de la Generalitat Valenciana


Sumari del DOGV 4389, del 29-11-2002 (2002/13157)

DECRET 194/2002, de 26 de novembre, del Govern Valencià, pel qual es modifica el Decret 99/1998, de 14 de juliol, del Govern Valencià, de Creació de l'Observatori Permanent de la Família de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2002/11/26/194/dof/vci/html**

### Dades del document

Número de DOGV
:   4389

Data del DOGV
:   29-11-2002

Secció del DOGV
:   I. DISPOSICIONS GENERALS

Número del document
:   2002/13765


Data del document
:   26-11-2002

Organisme emissor
:   Conselleria de Benestar Social

Tipus de document
:   Decret

Anàlisi jurídica

 Descriptors 

:   * reglament intern
    * família
    * legislació
    * organització administrativa

DECRET 194/2002, de 26 de novembre, del Govern Valencià, pel qual es modifica el Decret 99/1998, de 14 de juliol, del Govern Valencià, de Creació de l'Observatori Permanent de la Família de la Comunitat Valenciana. [2002/13592]
  
El 3 d'agost de 1998, el Diari Oficial de la Generalitat Valenciana va publicar el Decret 99/1998, de 14 de juliol, del Govern Valencià, de Creació de l'Observatori Permanent de la Família de la Comunitat Valenciana, pel qual es regulava este.
  
L'article 6 de l'esmentat decret establix la seua composició, tot fixant com a un dels seus vocals, en l'apartat d.3: ?Un/a magistrat/a designat/a per la Sala de Govern del Tribunal Superior de Justícia de la Comunitat Valenciana?. S'ha tingut coneixement, per mitjà d'una Resolució del Tribunal Superior de Justícia de la Comunitat Valenciana, de la impossibilitat actual de formar part d'este Observatori, perquè és incompatible el càrrec de jutge o magistrat amb tot tipus d'assessorament jurídic, siga o no retribuït, tenint en compte allò disposat en l'article 389.7 de la Llei Orgànica del Poder Judicial. Esta incompatibilitat, segons indica l'esmentada Resolució, l'enté el Consell General del Poder Judicial en el sentit que no pot formar part els magistrats d'òrgans com l'Observatori Permanent de la Família de la Comunitat Valenciana.
  
Es conclou, per tant, la impossibilitat que l'esmentat magistrat participe en funcions dins del Consell Rector, com a vocal en l'esmentat Observatori, perquè hi ha una incompatibilitat legal.
  
En congruència amb allò exposat, correspon modificar la composició de l'Observatori Permanent de la Família de la Comunitat Valenciana, tot excloent el/la magistrat/a desginat/a per la Sala de Govern del Tribunal Superior de Justícia de la Comunitat Valenciana.
  
D'esta manera, la Direcció General de la Família i Adopcions és en l'actualitat la Direcció General de la Família, Menor i Adopcions, segons allò disposat en el vigent Decret 138/2000, de 12 de setembre, del Govern Valencià, pel qual s'aprovà el Reglament Orgànic i Funcional de la Conselleria de Benestar Social, modificat pel Decret 212/2001, de 18 de desembre, del Govern Valencià, circumstància per la qual es considera convenient, per motius de tècnica jurídica, variar en l'article modificat esta Direcció General, i fer referència a esta modificació en una disposició addicional que s'inclou en este decret.
  
Per tot això, a proposta del conseller de Benestar Social i amb la prèvia deliberació del Govern Valencià, en la reunió del dia 26 de novembre de 2002,
  
DECRETE
  
Article únic
  
Modificar l'article 6 del Decret 99/1998, de 14 de juliol, del Govern Valencià, de creació de l'Observatori Permanent de la Família de la Comunitat Valenciana, tot suprimint l'apartat següent: ?d.3. Un/a magistrat designat/a per la Sala de Govern del Tribunal Superior de Justícia de la Comunitat Valenciana- i tot quedant redactat com s'indica:
  
«Article 6. Del Consell Rector
  
El Consell Rector està format pels membres següents:
  
a) El/La president/a, que serà el conseller o la consellera de Benestar Social.
  
b) El/La vicepresident/a, que serà el director o la directora general de la Família, Menor i Adopcions, que substituirà el president/a en cas de malaltia, absència o delegació.
  
c) El/La secretari/a, que serà el/la cap del Servici de Família, Menor i Adopcions, que serà substituït/da pel tècnic de la Direcció General de la Família, Menor i Adopcions que es designe, per als supòsits de malaltia o absència justificada.
  
d) Seran vocals del Consell Rector:
  
d.1. Els/Les directors/es territorials de Benestar Social.
  
d.2. Cinc representants de les universitats valencianes que formen part de departaments orientats a l'estudi de matèries amb incidència en la família o en la seua promoció.
  
d.3. Un/a representant per cada un dels col·legis professionals següents: Advocats, Psicòlegs, Sociòlegs i Treballadors Socials.
  
Els respectius col·legis professionals hauran de tindre la seua seu a la Comunitat Valenciana.
  
d.4. Dos representants de la Federació Valenciana de Municipis i Províncies.
  
d.5. Tres representants de les associacions més significatives del sector de la família, legalment constituïdes, i amb domicili social a la Comunitat Valenciana.
  
d.6. Cinc vocals més, que podran incorporar-se per designació del conseller o de la consellera de Benestar Social. Esta designació es realitzarà entre personalitats significatives o experts en la matèria i a títol personal.
  
d.7. Un/a tècnic/a de la Direcció General de la Família, Menor i Adopcions?.
  
DISPOSICIÓ ADDICIONAL
  
Totes les referències que en el Decret 99/1998, de 14 de juliol, del Govern Valencià, es fan a la Direcció General de la Família i Adopcions s'entendran fetes a la Direcció General de la Família, Menor i Adopcions.
  
DISPOSICIÓ FINAL
  
El present decret entrarà en vigor el dia de la seua publicació en el Diari Oficial de la Generalitat Valenciana.
  
València, 26 de novembre de 2002
  
El president de la Generalitat Valenciana,
  
JOSÉ LUIS OLIVAS MARTÍNEZ
  
El conseller de Benestar Social,


Còpia Permalink ELI